
Acatistul Sfântului mare mucenic Mina 
(11 noiembrie) 


Materiale despre Sfântul mare mucenic Mina, Egipt: 


https://independent.academia.edu/emystea/Sf-mare-muc-Mina-(11-novy 


https://archive.org/details/Osteaemy?query=mare+mucenic+Mina 

Rugăciunile începătoare 


În numele Tatălui, şi al Fiului şi al Sfântului Duh. Amin. 

Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 


miluieşte-ne pe noi. 


Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


2 o e 


Troparul Sfântului mare mucenic Mina: Ca cel ce eşti împreună vorbitor cu cei 
fără de trup şi cu purtătorii de nevoinţă împreună petrecător, adunându-ne cu cre- 
dinţă, te lăudăm pe tine, Mina, cerând pace lumii şi sufletelor noastre mare milă. 


&&& 
Condacul 1 
Folositor şi ajutător mare te-ai arătat lumii în primejdii, mucenice, că pe mulți ai 
izbăvit de pagube: pe furi urmărind, pierderile depărtându-le şi celor ce aleargă la 


Ar De Dr dr dr dr Dr dr d De Dr dr dr de de dr dr A de dr dr A A 


XP PP PP 0 E IE IP IE 3 5 E IE II IE E XXX 


Ar De De e De dr De e De De de De Dr Dr Dr De De De De de de e Ar A d 


XP PP 0 E IE IP 3 3 3 IE IE II E E E XX 


tine cu credinţă împlinind cererea lor; pentru aceasta te rugăm, fu milostiv şi nouă 
care îţi cântăm: Bucură-te, Sfinte mare mucenice Mina, mult pătimitorule! 


Icosul 1 

Întrupându-se Cuvântul lui Dumnezeu s-a luminat făptura, şi printr-Însul a izvorât 
mulțimea mucenicilor, care au pătimit până la sânge, făcându-se apărători celor ne- 
putincioşi; pentru aceasta îți cântăm: 

Bucură-te, stea neapusă; 

Bucură-te, rază de nematerialnic foc; 

Bucură-te, lumina celor păgubiţi; 

Bucură-te, căderea celor răpitori; 

Bucură-te, taină care destăinuieşti nelegiuirea; 

Bucură-te, stavilă care opreşti rătăcirea; 

Bucură-te, stâlp care împiedici necuviinţa; 

Bucură-te, adânc care pierzi lăcomia; 

Bucură-te, suflare care întăreşti inimile celor suferinzi; 

Bucură-te, mână care descoperi prădăciunile; 

Bucură-te, lanţ care fereci pe făptuitorul celor rele; 

Bucură-te, negura care întuneci gândurile necurate; 

Bucură-te, Sfinte mare mucenice Mina, mult pătimitorule! 


Condacul al 2-lea 

Biruitor grabnic te-ai făcut prigonitorilor celor care voiau a răpi munca săracului 
amărât de soartă şi a stinge fiinţa lui, fiind ameninţat de întâmplări; pentru aceasta 
strigăm lui Dumnezeu: Aliluia? 


Icosul al 2-lea 

Să nu se învrednicească nelegiuiţii a ne supune sub picioarele lor, sfinte, când se 
pornesc asupra noastră ca valurile mării ce vin spumegând pe aripile văntunilor tur- 
bate; ci să cadă ca spicele ţarinii de faţa ta şi noi să te binecuvântăm, zicând: 
Bucură-te, nădejdea noastră cea tare; 

Bucură-te, căderea nelegiuiţilor vrăjmaşi; 

Bucură-te, ingrădirea nesăţioaselor fiare; 

Bucură-te, înfrânarea mândrilor răpitori; 

Bucură-te, că se cutremură cei ce calcă poruncile tale; 

Bucură-te, că se ticăloşesc cei ce nu cinstesc minunile tale; 

Bucură-te, că se chinuiesc cei ce nu cheamă într-ajutor numele tău; 

Bucură-te, că se tulbură cei ce te amărăsc; 

Bucură-te, că se laudă cei ce îți mulţumesc ţie; 

Bucură-te, că de mila ta toată făptura se veseleşte; 

Bucură-te, că de îngrozirea ta toţi cei ce au greşit se pocăiesc; 
Bucură-te, izbăvitorul celor umiliți; 
Bucură-te, Sfinte mare mucenice Mina, mult pătimitorule! 


Condacul al 3-lea 

Dreptatea şi pacea având în cugetul tău, ai părăsit tabăra Frigiei, nemaiputând su- 
feri ca să vezi închinăciunea la idoli. Pentru aceasta, suindu-te la munte, cu post şi 
rugăciuni ţi-ai curăţit sufletul de păcate şi te-ai întărit în credinţa Domnului nostru 
Iisus Hristos, cântând: Aliluia! 


Icosul al 3-lea 

Păgânii, nemairăbdând urmările tale cele sfinte, prin care se defăima înşelăciunea 
lor cea idolească, căci propovăduind credinţa lui Hristos poporului şi dovedind că 
EI este Dumnezeu, care face minuni, iar nu pietrele şi arama, te-au supus la chinuri 
pe care le-ai primit cu dragoste. Pentru aceasta îți cântăm: 

Bucură-te, cel ce ai fost frecat peste tot trupul cu târsâne; 

Bucură-te, cel ce pe urmă ai fost ars cu foc; 

Bucură-te, cel ce ai răbdat usturimea ciulinilor; 

Bucură-te, că ai fost străpuns peste tot cu sulițe; 

Bucură-te, că ai suferit pe tâmplele tale ciocane de fier; 

Bucură-te, că şi alte munci ai suferit cu răbdare; 

Bucură-te, că n-ai cârtit împotriva lui Dumnezeu pentru pătimirea ta; 

Bucură-te, mai ales, că te-ai luptat cu bucurie împotriva trupului şi a sângelui; 
Bucură-te, că Alexandria s-a îngrozit de credinţa ta cea tare; 

Bucură-te, că tiranii erau mustraţi de cutezarea ta; 

Bucură-te, că, nemaiavând cu ce te mai spăimânta, au poruncit să fii tăiat cu sabia; 
Bucură-te, că mulţi din privitori te binecuvântau zicând; 

Bucură-te, Sfinte mare mucenice Mina, mult pătimitorule! 


Condacul al 4-lea 

Fericita credinţă a Răsăritului ridicând în sfârşit crucea între popoarele păgâne, du- 
pă căderea tiranilor vrăjmaşi ai creştinătăţii, s-a zidit în Alexandria biserica ta, 
sfinte, de către un iubitor de Hristos cetăţean, în vremea lui Constantin împăratul; 
şi acolo au fost aduse rămăşiţele moaştelor tale, cărora ne închinăm cântând: Ali- 
luia! 


Icosul al 4-lea 

Glas ridicând către tine strigăm: Grăbeşte-te, sfinte, a ne apăra; nu ne dezlipi nădej- 
dile de la mila ta cea mare; că unde vom năzui afară de tine să ne liniştim, după 
noianul păcatelor noastre, după Mântuitorul şi prea curata lui Maică, decât la tine 

cel ce ai pătimit cu dragoste pentru Hristos şi pentru a noastră mântuire; tinde-ţi 
mâna ta spre noi, mucenice, ca să te binecuvântăm zicând: 

Bucură-te, aflătorul lucrurilor pierdute; 

Bucură-te, aducătorul lor în starea în care au fost; 

Bucură-te, lauda cetăţenilor cinstiţi cu fapta; 

Bucură-te, fericirea neguţătorilor cu bune măsuri; 

Bucură-te, păzitorul neadormit al satelor şi al oraşelor care suferă de pagube; 
Bucură-te, scăparea celor ameninţaţi de văpaie şi de vifor; 

Bucură-te, uşurarea popoarelor ce se amărăsc de năvălirile grozave şi de asuprelile 
nedrepte; 

Bucură-te, povăţuitorul drumeţilor ce te cer în ajutor; 

Bucură-te, izbăvirea oamenilor de moartea năprasnică; 

Bucură-te, scăparea corăbiilor cuprinse de vijelie şi de furtuni; 

Bucură-te, mângâlierea a tot sufletul asuprit şi amărât; 

Bucură-te, şi al nostru apărător grabnic în suferinţe; 

Bucură-te, Sfinte mare mucenice Mina, mult pătimitorule! 


Condacul al 5-lea 

Hrană de mântuire vieţii noastre trimite-ne nouă, sfinte de la Dumnezeu, ca să nu 
pierim de mulțimea patimilor ce se îndesesc în noi cu prisosinţă, că păcătoşi sun- 
tem; dar care păcat sau ce mulțime de greşeli poate covârşi vreodată nemărginita 
milostivire a lui Dumnezeu, având rugători cetele mucenicilor? Cu acelea îm- 
preună cântăm: Aliluia! 


Icosul al 5-lea 

Inima înfrântă şi smerită Dumnezeu nu o va urgisi, zice împăratul şi proorocul 
David. Pentru aceasta, smerindu-ne până la moarte, cădem către tine, mare muce- 
nice Mina, să te rogi lui Dumnezeu pentru noi păcătoşii ca să ne liniştească dure- 
rile, biruind pe vrăjmaşii care se luptă împotriva legilor Lui. Apropie-te, dar, sfinte, 
apropie-te de noi cei ce pătimim ca să slăvim minunile tale, cântând: 

Bucură-te, mijlocitor fierbinte al celor suferinzi către Dumnezeu; 

Bucură-te, stăruitor grabnic către Dânsul,; 

Bucură-te, ajutor puternic pentru cei ce păzesc poruncile Lui; 

Bucură-te, nădejde neruşinată a creştinilor; 

Bucură-te, tămâie bine primită la cer în rugăciune; 

Bucură-te, vas ales al Sfintei Treimi; 

Bucură-te, cel ce nu voieşti răutățile oamenilor; 

Bucură-te, cel ce plângi pentru nepriceperea lor; 

Bucură-te, cel ce pururea îi îndemni la fapte bune; 

Bucură-te, că îi povăţuieşti a vieţui în unire şi dragoste; 

Bucură-te, că pe mulţi i-ai adus la pocăință; 
Bucură-te, că pentru toţi te rogi pururea; 
Bucură-te, Sfinte mare mucenice Mina, mult pătimitorule! 


Condacul al 6-lea 

Evreul, care era asuprit de creştin, prin tăinuirea banilor ce îi lăsase spre păstrare la 
el până la întoarcerea sa, s-a botezat văzând minunea, când i-ai descoperit ade- 
vărul; iar creştinul, îngrozindu-se de fapta ce făcuse spre vătămarea sufletului pen- 
tru iubirea de argint, s-a pocăit, strigând lui Dumnezeu: Aliluia! 


Icosul al 6-lea 

Pe călcătorul de jurământ creştin şi vicleanul prieten al iudeului, ieşind din bise- 
rica ta, unde mărturisise neadevărul, că nu are ştiinţă de acei bani, l-a răpit calul; şi 
tu te-ai arătat femeii lui acasă, ca să trimită bărbatului ei aurul iudeului, precum a şi 
urmat şi îndată s-a descoperit vicleşugul. De aceea cântăm ţie: 

Bucură-te, vădirea vicleşugului tăinuit; 

Bucură-te, aflarea aurului răpit; 

Bucură-te, ruşinarea faptelor rele; 

Bucură-te, amărăciunea urmării lor; 

Bucură-te, împlinirea datoriilor credinţei; 

Bucură-te, creştinătorul iudeului rătăcit; 

Bucură-te, pocăinţa creştinului pierdut; 

Bucură-te, lauda Bisericii Răsăritului; 

Bucură-te, întristarea neamului iudeilor; 

Bucură-te, că prin a ta minune s-a arătat puterea darului; 

Bucură-te, că prin a ei lucrare două suflete s-au izbăvit; 

Bucură-te, vrednicule lăudător al lui Hristos; 

Bucură-te, Sfinte mare mucenice Mina, mult pătimitorule! 


Condacul al 7-lea 

Lanţurile fermecătoare ale diavolului cu care înfăşură sufletele cele slabe spre a le 
trage la el, cum s-ar putea sfărâma, de nu am avea cugetul lucrător spre mântuire? 
Acesta dar, întărindu-se de către puterea Sfinţilor mucenici aleşi de Dumnezeu, 
risipeşte negura înşelăciunii şi dezleagă legăturile vicleanului prin pocăință, câtând 
lui Dumnezeu: Aliluia? 


Icosul al 7-lea 
Slavă Ţie, Impărate Sfinte, Dumnezeule atotputernice, care dintre noi oamenii şi 
pentru noi ai ales pe Sfinţii Tăi mucenici şi apostoli, ca să ne izbăvească de cursele 


Ar Dr Dr dr dr dr Dr dr d dr Dr dr dr De de dr dr A de dr dr A A 


Xp XP XP IP IP 3 E 2 2 e IP 3 3 2 E 0 E IP 5 E IE IP XX XX 


Ar De De e De dr De e De De de De Dr Dr De De De De e de de de Ar A d 


vrăjmaşului şi să ne împărtăşească de bunătăţile Tale cele nemărginite; ca în acest 
chip să prea slăvească numele Tău cel întru tot sfânt, şi să cântăm: 
Bucură-te, Mina cel de toţi iubit; 

Bucură-te, mucenic prea fericit; 

Bucură-te, luptător neostenit; 

Bucură-te, viteaz neobosit; 

Bucură-te, cuget neprihănit; 

Bucură-te, privighetor neadormit; 

Bucură-te, doctor iscusit; 

Bucură-te, judecător nemituit; 

Bucură-te, sprijinitor nepărtinitor; 

Bucură-te, dar nesfârşit; 

Bucură-te, de daruri dătătorule; 

Bucură-te, de multe minuni făcătorule; 

Bucură-te, Sfinte mare mucenice Mina, mult pătimitorule! 


Condacul al 8-lea 

Numele tău, mai mult decât oricare altul dintre sfinţi, s-a făcut creştinilor mai dorit, 
Mina, pentru aflarea grabnică şi îndestulătoare a orice păgubiri suferite de dânşii. 
Pentru care şi astăzi pătimind cei ce stau înaintea icoanei Tale cu credinţă, se roagă 
a te milostivi spre ei, mângâindu-i şi îndeplinind cererea lor, ca să-ţi aducă laudă, 
cântând lui Dumnezeu: Aliluia! 


Icosul al 8-lea 

Obosiţi de valurile întâmplărilor ce vin asupra noastră, nu ne putem lupta şi nici nu 
suntem vrednici de milostivire, pentru că pocăință nu avem, adâncindu-ne în gân- 
duri şi fapte urâte; pentru aceasta cădem înaintea ta, să ne izbăveşti de ispitele ce 
ne apasă şi să ne întăreşti în dragostea lui Dumnezeu, ca să scăpăm de vrăjmaşi şi 
să-ți cântăm: 

Bucură-te, turn de tărie.; 

Bucură-te, rază de bucurie; 

Bucură-te, ancoră tare; 

Bucură-te, zid de scăpare; 

Bucură-te, gând întăritor; 

Bucură-te, liman izbăvitor; 

Bucură-te, lumină sfântă; 

Bucură-te, armă nebiruită; 

Bucură-te, înger ceresc; 

Bucură-te, dar dumnezeiesc; 

Bucură-te, apărătorul creştinilor; 

Bucură-te, miluitorul săracilor; 
Bucură-te, Sfinte mare mucenice Mina, mult pătimitorule! 


Condacul al 9-lea 

Patimile cu care tu ai pătimit să ne fie în ajutorul patimilor noastre şi rănile trupului 
tău acoperământ durerilor ce ne tulbură toată odihna. Dă-ne dar, în primejdii, răb- 
darea ta, sfinte, ca printr-însa să dobândim mântuirea sufletului şi întărirea nepu- 
tinţelor noastre spre a cânta lui Dumnezeu: Aliluia! 


Icosul al 9-lea 

Cu sângele tău cel curs pentru dragostea lui Hristos, spală întinăciunea păcatelor 
noastre, prea fericite, şi cu mulțimea minunilor schimbă cugetele celor ce ne prigo- 
nesc, spre a nu fi osândiţi cu nedreptate şi să nu întunece adevărul pricinilor, ce 
avem după a lor plăcere, că tu eşti cel care descoperi toate nelegiuirile şi ţie se cu- 
vine a cânta: 

Bucură-te, mângâierea celor asupriţi în judecăţi; 

Bucură-te, biruinţa ostaşilor ce se luptă pentru credinţă; 

Bucură-te, pământ roditor de fapte bune; 

Bucură-te, floare frumoasă din părțile Siriei; 

Bucură-te, mărgăritar ales de Dumnezeu; 

Bucură-te, trandafir mirositor între spini idoleşti; 

Bucură-te, piatră scumpă din comorile Egiptului; 

Bucură-te, dar prin care s-a împlinit menirea magilor de la Răsărit; 

Bucură-te, cedru crescut între cedrii Libanului; 

Bucură-te, câmp adăpat de apele Iordanului; 

Bucură-te, strajă neadormită a mănăstirilor din Muntele Sfânt; 

Bucură-te, povăţuitor osârdnic al celor ce merg la mormântul Mântuitorului; 
Bucură-te, Sfinte mare mucenice Mina, mult pătimitorule! 


Condacul al 10-lea 

Rămăşiţele călătorului omorât de gazda făcătoare de rău, spre a-i lua aurul cu care 
mergea la biserica ta, tăindu-l bucăţi şi îngropându-l în grădina sa, tu le-ai dezgro- 
pat a două zi, întrupându-l precum a fost şi dându-i viaţă. De această minune îngro- 
zindu-se ucigaşul, a căzut la picioarele tale cu lacrimi, rugându-se să nu-l pierzi. 
Iar călătorul trezit ca din vis după moarte, a dat lui Dumnezeu laudă, cântând: A/i- 
luia! 


Icosul al 10-lea 
Zadarnică a fost sârguinţa vinovatului de a ascunde uciderea străinului pe care, 
înnoptând la dânsul, l-a găzduit; că tu urmându-i nevăzut, pentru dragostea ce avea 

către tine, te-ai arătat a doua zi ca un ostaş împărătesc, cerând să-ţi dea pe călător; 
despre care, tăgăduind că ar avea ştiinţă, tu i-ai descoperit fapta şi l-ai mustrat 
cumplit. Pentru aceasta cântăm ţie: 

Bucură-te, minune mai presus de toate minunile; 

Bucură-te, cel care ai primit darul de a întrupa şi a da viaţă trupului tăiat în bucăţi; 
Bucură-te, că vinovatul s-a îngrozit de puterea ta; 

Bucură-te, că cel ucis, necunoscând de ce este mustrat acela, s-a spăimântat,; 
Bucură-te, că fapta aceasta n-ai voit să o descoperi îndată; 

Bucură-te, că prin iconomia ta amândoi se găseau în uimire; 

Bucură-te, cel prin care călătorul şi-a îndeplinit voinţa, închinându-se ţie; 
Bucură-te, că şi făgăduinţei lui a urmat, aducând în biserica ta mari daruri; 
Bucură-te, mângâietorule al tuturor celor ce aleargă la tine; 

Bucură-te, mărite izbăvitor al celor ce te cinstesc; 

Bucură-te, înzestrătorule al fetelor sărace; 

Bucură-te, uşurătorule al celor căzuţi în datorii grele; 

Bucură-te, Sfinte mare mucenice Mina, mult pătimitorule! 


Condacul al 11-lea 

Taina aceasta a sfintei pronii, care prin tine s-a săvârşit, Mina, putându-se reface 
trupul cel tăiat în bucăţi al calătorului ucis şi a fi adus iarăşi la viaţă, este de nepă- 
truns; pentru care, minunându-ne de darul ce ţi s-a dat ție de la Dumnezeu, cu cre- 
dință cântăm: Aliluia! 


Icosul al 11-lea 

Iubitorul de sine Eutropie, făgăduind un vas de argint pentru biserica ta, şi făcând 
două deopotrivă, acel cu numele tău i s-a părut mai frumos decât acel pentru dân- 
sul; drept care a hotărât să-l oprească pentru sine. Tu însă nesuferind înşelăciunea 
aceasta, ai luat vasul de la sluga lui când se spăla în corabie şi cu dânsul împreună 
l-ai ţinut în mare până când s-a mustrat Eutropie însuşi de lăcomia sa. Pentru acea- 
sta cântăm ţie: 

Bucură-te, că îndată ai scos pe slugă cu vasul din mare; 

Bucură-te, că sluga s-a înfățişat stăpânului său întreg şi nevătămat; 

Bucură-te, că el, mulţumind lui Dumnezeu, a şi dus vasul la biserică; 

Bucură-te, mustrătorul lui Eutropie pentru îndrăzneala ce făcuse; 

Bucură-te, îndreptătorul purtării sale celei lacome; 

Bucură-te, scăparea slugii de la moarte pentru nevinovăția sa; 

Bucură-te, că prin aceasta ai vrut să arăţi puterea adevăratei credinţe; 

Bucură-te, că pentru faptă iar nu pentru lucru ai înfrânt voinţa cea rea; 

Bucură-te, că lui Dumnezeu s-a adus prin aceasta laudă; 

Bucură-te, că numele Lui s-a prea slăvit prin facerea minunilor tale; 

Bucură-te, că pentru Dânsul ai pătimit ca să şi biruieşti cu Dânsul; 
Bucură-te, mucenice prea folositorule; 
Bucură-te, Sfinte mare mucenice Mina, mult pătimitorule! 


Condacul al 12-lea 

Văzându-se Sofia, o femeie oarecare din părțile Fecozaliei, care venea la biserica ta 
să se închine, ameninţată a fi batjocorită pe cale de către un oştean, a cerut de la ti- 
ne ajutor cu glas, şi îndată ai izbăvit-o de năvălirea aceluia, vădindu-l cu ruşine că- 
tre mai mulți; după care femeia a dat lui Dumnezeu laudă, cântând: Aliluia! 


Icosul al 12-lea 

Șchiopul şi o femeie mută, care de mult timp stăteau lângă biserica ta cu alți bol- 
navi, aşteptând vindecarea, te-au văzut la miezul nopţii, zicând: Şchiopule, scoală 
pe femeia aceea şi mergi de aici; la care cuvinte, mâhnindu-se şchiopul, pentru că 
s-a crezut depărtat de la tine, nu făcea nici o mişcare; tu însă repetând porunca, el a 
trebuit să asculte şi îndată s-au văzut amândoi vindecaţi; pentru aceasta cântăm ţie: 
Bucură-te, că şchiopul spăimântându-se a fugit; 

Bucură-te, că muta, spăimântându-se, a vorbit; 

Bucură-te, că şi alți bolnavi ai tămăduit; 

Bucură-te, că pe necredincioşi i-ai smerit; 

Bucură-te, că pe iubitorii de Hristos 1-ai veselit,; 

Bucură-te, că pe străini i-ai adăpostit; 

Bucură-te, că pe flămânzi i-ai hrănit; 

Bucură-te, că pe văduve le-ai miluit; 

Bucură-te, apărătorul celor din primejdii; 

Bucură-te, îndestulătorul celor prădaţi,; 

Bucură-te, izbăvitorul Sofiei; 

Bucură-te, mângâietorul celor asupriţi; 

Bucură-te, Sfinte mare mucenice Mina, mult pătimitorule! 


Condacul al 13-lea (de trei ori) 

O, prea fericite mucenice Mina, ascultă rugăciunea noastră ce-ţi aducem din toată 
inima, ca să ne izbăveşti pe noi de boli şi de primejdii, spre a cinsti pomenirea ta şi 
a mărturisi minunile, pe care cu puterea Sfântului Duh le faci nouă celor ce cu cre- 
dință cântăm: Aliluia! 


Apoi, larăşi se zice: 


Icosul 1 

Întrupându-se Cuvântul lui Dumnezeu s-a luminat făptura, şi printr-Însul a izvorât 
mulțimea mucenicilor, care au pătimit până la sânge, făcându-se apărători celor ne- 
putincioşi; pentru aceasta îți cântăm: 

Bucură-te, stea neapusă; 

Bucură-te, rază de nematerialnic foc; 

Bucură-te, lumina celor păgubiţi; 

Bucură-te, căderea celor răpitori; 

Bucură-te, taină care destăinuieşti nelegiuirea; 

Bucură-te, stavilă care opreşti rătăcirea; 

Bucură-te, stâlp care împiedici necuviinţa; 

Bucură-te, adânc care pierzi lăcomia; 

Bucură-te, suflare care întăreşti inimile celor suferinzi; 

Bucură-te, mână care descoperi prădăciunile; 

Bucură-te, lanţ care fereci pe făptuitorul celor rele; 

Bucură-te, negura care întuneci gândurile necurate; 

Bucură-te, Sfinte mare mucenice Mina, mult pătimitorule! 


Condacul 1 

Folositor şi ajutător mare te-ai arătat lumii în primejdii, mucenice, că pe mulți ai 
izbăvit de pagube: pe furi urmărind, pierderile depărtându-le şi celor ce aleargă la 
tine cu credinţă împlinind cererea lor; pentru aceasta te rugăm, fu milostiv şi nouă 
care îţi cântăm: Bucură-te, Sfinte mare mucenice Mina, mult pătimitorule! 


După aceasta se zice această: 


Rugăciune foarte folositoare şi grabnic ajutătoare către Sfântul mare mucenic 
Mina 

O, prea sfinte şi întru tot lăudate, mare mucenice Mina, şi de minuni făcătorule; 
primeşte această rugăciune de la mine nevrednicul robul tău, căci către tine, ca la 
un adevărat izvor de tămăduiri şi grabnic folositor şi ajutător prea minunat, scap cu 
ticălosul şi către sfânt chipul icoanei tale cu lacrimi fierbinți mă rog ție: Vezi, 
sfinte, paguba mea, vezi sărăcia şi ticăloşia mea; vezi bubele şi rănile trupului şi 
sufletului meu. 


De aceea mă rog ţie, fericite şi Sfinte Mina, grăbeşte-te de mă ajută cu neînceta- 
tele şi sfintele tale rugăciuni şi mă sprijineşte pe mine robul tău. la aminte la sus- 
pinele mele şi nu mă trece cu vederea pe mine ticălosul şi scârbitul, că ştiu, sfinte 
al lui Dumnezeu, că de ai şi pătimit munci grele şi chinuri înfricoşătoare de la cei 
fără de lege pentru dragostea lui Hristos, dar prin acele suferinţe astăzi vieţuieşti 
luminat şi ai aflat dar de la Dumnezeu. Fiindcă ne-am încredinţat că şi după muta- 
rea ta din viaţa aceasta trecătoare, cine a năzuit la sfântă biserica ta şi cu credinţă ţi 
s-a rugat nu a rămas neajutat. Că cine te-a chemat pe tine întru ajutor şi nu l-ai au- 
zit? Sau cine te-a chemat pe tine, de minuni făcătorule, şi tu l-ai trecut cu vederea? 
Sau cui, în pagube fiind şi alergând spre ajutorul tău, nu i-ai descoperit paguba lui? 


Minunile şi ajutorul tău m-au făcut şi pe mine, ticălosul şi scârbitul, ca să alerg la 
ajutorul tău. Am auzit de neguţătorul acela din pământul Isauriei, care venea la 
biserica ta spre rugăciuni, nu numai că ai vădit pe ucigaşul său şi l-ai scos din pa- 
guba lui dându-i îndărăt punga cu galbeni; dar, o! minune, că şi din mort şi tăiat în 
bucăţi, tu l-ai vindecat şi l-ai făcut sănătos. 

Asemenea şi lui Eutropie, din mare i-ai scos sluga cu vasul cel de aur ţinut în mâi- 
ni, fiindcă îl făgăduise bisericii tale. Tot aşa şi femeia Sofia, care venea spre închi- 
nare în sfânt locaşul tău, nu numai că a fost izbăvită de ostaşul acela ce o silea spre 
păcat, dar şi pe ostaş după cuviinţă l-ai certat. La fel şi şchiopul care venea la sfân- 
tă biserica ta spre închinare, cu rugăciunea îndată l-ai tămăduit. Asemenea şi fe- 
meii celei mute, i-ai deschis graiul şi vorbea curat. De asemenea atunci când iudeul 
dăduse prietenului său creştin o pungă cu galbeni, pe care creştinul tăgăduia că a 
primit-o, jurând pentru aceasta chiar în biserica ta, tu, nu numai că ai izbăvit pe 
creştin de jurământ, dar şi evreul, văzând minunea ta, a crezut întru tine şi a venit 
la credinţa creştină. 


Aceste minuni ale tale, sfinte, m-au făcut pe mine a crede că la orice facere de bine 
eşti gata ajutător şi grabnic folositor şi minunat. De aceea încredinţat sunt că tot cel 
ce aleargă la tine, cerănd cu credinţă ajutor, nu-l treci cu vederea. Pentru aceasta şi 
cu cred că tu acelaşi eşti, sfinte, ca atunci şi astăzi, că oricine a alergat la tine nu s-a 
întors neajutat. 


Pentru aceasta şi cu acum, fiind scârbit şi în pagubă, alerg către tine cu credinţă şi 
cu lacrimi, îngenunchind, şi mă rog ţie, Sfinte şi mare mucenice Mina, ca să te rogi 
lui Hristos, Fiul lui Dumnezeu, pentru mine păgubaşul şi scârbitul, celui ce n-a tre- 
cut cu vederea rugăciunea ta cea mucenicească, ci te-a ascultat şi te-a întărit şi te-a 
primit în cereştile locaşuri. Către Acela roagă-te ca să fiu şi eu ajutat şi miluit pen- 
tru rugăciunile tale, şi din pagube şi necazuri izbăvit, ca să laud şi bine să cuvântez 
şi să slăvesc întru tot lăudatul şi prea puternicul nume al Tatălui şi al Fiului şi al 
Sfântului Duh, acum şi pururea şi în vecii vecilor. Amin. 

Vieţile Sfinţilor - Pătimirea Sfântului marelui mucenic Mina 


Sfântul mucenic Mina era egiptean de neam iar cu credinţa creştin şi cu Slujba 
ostaş, fiind sub stăpânirea tribunului Fermilian în Mitropolia Cotuanului. 
Atunci împărăţeau Dioclețian şi Maximian, împărați păgâni care au dat poruncă în 
toate părțile ca, creştinii care nu se vor închina idolilor, să fie munciţi şi omorâţi 
toţi; încât credincioşii pretutindeni erau siliţi spre jertfe idoleşti. 


Atunci fericitul Mina, nerăbdînd să vadă nevoia aceea, nici voind să privească 
cum se cinstesc idolii cei fără de suflet, şi-a lăsat ostăşia şi s-a dus în munte în 
pustie, mai bine voind a vieţui cu fiarele decât cu poporul care nu cunoaşte pe 
Dumnezeu. Şi umbla din loc în loc prin munţi şi prin pustietăţi, învățând Legea 
Domnului, iar cu postul şi cu rugăciunea curăţindu-şi sufletul său, slujea ziua şi 

noaptea adevăratului Dumnezeu. Apoi trecând multă vreme, s-a făcut un mare 
praznic idolesc în cetatea Cotuanului, la care adunându-se mulțime de popor 
păgânesc, se făceau diferite jocuri şi privelişti, alergări de cai şi lupte în cinstea 
necuraţilor zei, la care privelişte privea toată cetatea cu luare aminte, de pe locuri 
înalte. 


Acel praznic, văzându-l Sfântul Mina mai înainte cu duhul, s-a aprins de râvna 
după Dumnezeu, şi lăsând munţii şi pustietatea, a venit în cetate şi în mijlocul 
priveliştii a stat la un loc înalt, unde putea fi văzut de toţi, şi a strigat cu glas tare: 


Acestea strigând sfântul, toți cei de la privelişte şi-au întors ochii spre 
dânsul şi tăcând se mirau de îndrăzneala lui. 


Acolo se afla şi Piros, ighemonul cetăţii. Acela îndată a poruncit să prindă pe 
sfântul şi, aducându-l, l-a întrebat: "Cine eşti tu?” 


Iar Sfântul Mina a ii în auzul a tot aci zicând: "Eu sunt robul lui lisus 


Și iar l-a întrebat ighemonul: “Străin eşti sau eşti locuitor de aici? Şi cum ai 
îndrăzneala aceasta să strigi astfel în mijlocul priveliştii?" 


Iar sfântul nerăspunzând la cuvintele lui, unul din ostaşii cei ce stăteau înainte l-a 
cunoscut pe dânsul şi a zis: "Cu adevărat, acesta este Mina ostaşul care era sub 


stăpânirea tribunului Fermilian”. 


Iar ighemonul a zis: "Oare ostaş ai fost, precum grăiesc aceştia despre tine?" 


Sfântul a răspuns: 


Auzind acestea ighemonul, a poruncit să ducă pe sfântul în temniţă şi să-l păzească 
până a doua zi. lar el, toată ziua aceea s-a îndeletnicit cu prăznuirea şi cu 
priveliştea. 

A doua zi a şezut ighemonul la judecată şi scoțând din temniţă pe Sfântul Mina, în 
toate chipurile voia să-l înduplece pe el la închinăciunea idolească, făgăduindu-i 
daruri şi cu munci îngrozindu-l. Dar de vreme ce nu a putut să-l înduplece cu 
cuvintele sale la credinţa cea idolească, a început a-l sili. Şi dezbrăcându-l şi 
întinzându-l la pământ patru ostaşi, a poruncit să-l bată fără cruţare cu vine de bou, 
încât curgeau şiroaie de sânge din rănile lui. 


lar un oarecare dintre cei ce stăteau acolo, cu numele Pigasie, a zis către sfântul: 
"Miluieşte-te pe tine, omule, şi te supune poruncii ighemonului, mai înainte, până 
nu va fi zdrobit trupul tău de răni. Eu te sfătuiesc, apropie-te de zei, numai până la 
O vreme, ca să te izbăveşti de muncile acestea; iar pe urmă iarăşi vei sluji 
Dumnezeului tău. Vei aduce o dată jertfă idolilor şi puţină vreme vei sluji lor, ca 
să scapi de cumplitele munci”. 


Sfântul a răspuns cu asprime: 


Mirându-se muncitorul de răbdarea aceasta, a poruncit să pună asupra lui mai 
multe munci. Deci, sfântul a fost spânzurat pe lemn şi cu unghii de fier strujit, iar 
muncitorul, batjocorindu-l, zicea: "Oare simţi vreun fel de dureri, Mina? Oare îţi 
plac muncile? Voieşti să-ţi mai îndulcesc această dulceaţă?" 


lar mucenicul, deşi pătimea, a răspuns ighemonului: 


Iar ighemonul a poruncit slugilor să muncească mai aspru pe sfântul şi zicea: "Nu 
mărturisi aici alt împărat afară de împărații romanilor”. 


Iar mucenicul răspundea: 


Ighemonul a zis către dânsul: "Cine este Acela Care dă stăpânire împăraţilor şi 
stăpâneşte peste toţi?” 

Mucenicul a răspuns: 


Muncitorul a zis: "Oare nu ştii că împărații romanilor se mânie asupra tuturor 
celor care mărturisesc numele lui Hristos şi au poruncit să-i omoare pe dânşii?" 


Răspuns-a mucenicul: 


După aceasta muncitorul a poruncit să frece rănile lui cu petece de păr. Şi acestea 
făcându-se, mucenicul zicea: 


Apoi a poruncit muncitorul să-l ardă pe sfânt cu făclii aprinse şi a fost ars tot trupul 
lui, iar el tăcea. 


Și l-a întrebat pe el ighemonul: "Oare nu simţi focul, Mina?” 


Sfântul a răspuns: 


Zis-a lui ighemonul: "Cum grăieşti tu acestea, căci ai petrecut toţi anii vieţii tale 
în oaste şi ştii carte?" 


Sfântul a răspuns: 


Iar ighemonul a întrebat: "De unde a ştiut Hristosul vostru că veți pătimi pentru 
Dânsul unele ca acestea?" 

Sfântul a răspuns: 


Iar ighemonul neştiind ce să spună împotriva acestora, a zis către sfântul: "Mina, 
lasă cuvântarea cea multă şi alege una din două: sau fii al nostru, ca să nu te 
muncim mai mult, Sau fii al lui Hristos, ca să te pierdem odată”. 


Sfântul a răspuns cu mare glas: VA/ lui Hristos am fost, sunt şi voi fil 


Iar ighemonul a zis: "Dacă voieşti, te voi lăsa două sau trei zile ca să te gândeşti 
bine şi să ne dai răspunsul cel de pe urmă”. 


Sfântul a răspuns: 


Atunci ighemonul, mâniindu-se mai mult, a poruncit să aştearnă pe pământ cârlige 
şi multe cuie de fier şi peste acelea să târască legat pe Sfântul Mina. Iar el, ca şi 
când ar fi fost tras pe nişte flori, mai cu îndrăzneală defăima pe zei şi nebunia 
poporului celui înşelat de diavoli. Iar ighemonul a poruncit să-l bată cu vergi de 
plumb şi a fost muncit astfel mult timp. 


Iar unul din ostaşii care erau acolo, anume Iliodor, a zis către muncitorul: "Stăpâne 
ihemoane, nu este tăinuit luminării tale cum că neamul creştinesc este nepriceput 
şi nu bagă seama de munci, ca şi o piatră sau lemn fără suflet, iar moartea o 
socotesc ca pe o băutură dulce. Deci, nu te osteni mai mult, ci porunceşte mai 
degrabă a sfârşi pe acest creştin împietrit”. 


Îndată ighemonul a dat această hotărâre asupra sfântului: "Pe Mina, ostaşul cel 
rău, care a căzut în credinţa creştinească, iar porunca împărătească nu a vrut s-o 
asculte, nici a voit să jertfească zeilor, poruncim să se taie cu sabia, şi trupul lui să 
fie ars în foc înaintea tuturor”. Deci, luând ostaşii pe Sfântul mucenic Mina, l-au 
dus după cetate şi i-au tăiat capul; apoi aprinzând un foc mare au aruncat într-însul 
sfântul trup mucenicesc. 

lar oarecare dintre credincioşi, după ce s-a stins focul, au venit acolo şi au apucat 
părţi din moaştele sfântului care rămăseseră din foc. Învelindu-le în pânză curată, 
le-au uns cu aromate, iar după puţină vreme le-au dus în patria lui şi le-au pus la 
loc cinstit, pe care loc mai pe urmă au zidit şi o biserică în numele lui; şi multe 
minuni se săvârşeau într-însa cu rugăciunile sfântului. 


(Descriere după Metafrast şi Timotei, arhiepiscopul Alexandriei.) 

